
TEBE BOGA HVALIMO, 





Kerubini smjerno svi, duboko se klanjanju, 
Serafini složno Ti jednim glasom pjevaju: 
Svet, svet, svet je Gospod Bog, 

Kralj preslavni puka svog! 


Mučenici hvale Te s Crkvom, Boga pravoga, 
neprestano slave Te, Oca svoga dobroga, 
Sina, Duha, Svetoga, Trojstvo, Boga jednoga. 


Isus slavni Kralj i Bog, rođeni od Djevice, 
Sin od vijeka Oca svog, oprav naše krivice, 
Silu pakla obori, i nam nebo otvori. 





KIRIE ELEISON 


Kirie eleison, eleisomn, 

Isus se rodi u štalici. 
Pojte pastiri, 

Tamo se Njemu poklonite! 


Kriste eleison, eleison, 


On za nas trpi čim se rodi. 


Pojte pastiri, 
Tamo se Njemu poklonite! 


Kirie eleison, eleison, 

U jasle mora da se skriva. 
Pođite kralji, 

Tamo se Njemu poklonite! 





SVIM NA ZEMLJI 


Svim na zemlji mir, veselje, 
Budi polag Božje volje! 
To sad nebo navješćuje, 
I glas s neba potvrđuje. 


Dobre volje svaka duša 
Grijeha neka već ne kuša, 
Nego hvali, diči Boga, 
Što je poslo Sinka svoga. 


Sinka svoga, Boga moga, 

S Ocem Duhom jednakoga, 
Duhom Svetim začetoga, 
Od Marije rođenoga. 


O grešniče, to promisli, 
Što učini Otac višnji: 
Sinak njegov, dijete milo, 
Za sve nas se porodilo. 


Vrhu kralja koj kraljuje, 
Vrh gospode gospoduje, 
Ubog evo u štalici, 

Povit leži na slamici. 





U SE VRIJEME GODIŠTA 


U se vrijeme godišta 
mir se svijetu naviješta, 
Porođenje Djetića, 

Od Djevice Marije. 


Od prečiste Djevice 
I nebeske kraljice, 
Anđeoske cesarice 

Svete Djeve Marije. 

Djeva sina porodi, 
Đavlu silu svu slomi, 
A kršćane oslobodi 
Sveta Djeva Marija. 


U jasle ga stavljaše 
Majka mu se klanjaše 
I slatko ga ljubljaše 
Sveta Djeva Marija. 


Anđeli mu služahu 

novu pjesmu pjevahu 

u njeg milost prošahu 

S' svetom Djevom Marijom. 


U ponoć se Bog rodi 

Nebo, zemlju prosvijetli, 
Kak, u podne svjetlo bi 

S' svetom Djevom Marijom. 


Zrak izađe zornice 
Od prečiste Djevice 
Anđeoske cesarice 
Svete Djeve Marije. 


Svako svijeta stvorenje 
Ima sada veselje 
Božje štujuć rođenje 
Od Djevice Marije. 


Oci u limbu pjevaše 
Kad te glase slušaše, 
Da Bog rođen bijaše 
Od Djevice Marije. 


Slava Bogu višnjemu 
Gospodinu našemu 
I čovjeku smjernomu 


S' svetom Djevom Marijom. 


Koji u tminah stajahu 
Bez veselja bijahu, 
Sina Božjeg čekahu 
Od Djevice Marije. 


Kod obeća Bog dati 
I na svijet im poslati, 
Ter iz tmina puštati 


S' svetom Djevom Marijom. 


Tog željahu vidjeti 

I s veseljem primiti, 

Pa s njim uvijek živjeti 

S' svetom Djevom Marijom. 
Anđeo dođe nebeski 


I pastirom navjesti 
Prevelike radosti 


S' svetom Djevom Marijom. 


O pastiri tecite 

Stada vaša pustite, 

Sina Božjeg vidite 

S' svetom Djevom Marijom. 


Tad pastiri pođoše, 
Sina Božjeg nađoše, 
Ter mu hvale dadoše 


S' svetom Djevom Marijom. 


Slava Bogu višnjemu 
Gospodinu našemu 

I čovjeku smjernon.a 

S' svetom Djevom Marijom. 


Slavu višnju vidješe, 

Ter se vele čudiše, 

Bogu se pokloniše 

S' svetom Djevom Marijom. 


I to čudo procvjeta 

Nad tim Kraljem od svijeta, 
Kad uboga čestita 

Povi Majka Marija. 


Kralj u jaslam ležaše, 

A odjeće nemaše 

Jer uboštvo ljubljaše 

S' svetom Djevom Marijom. 


Tebe Isuse hvalimo, 

Sveto Trojstvo slavimo, 
Majku tvoju častimo 
Svetu Djevu Mariju. Amen. 





VESELI SE, MAJKO BOŽJA 


Veseli se, Majko Božja, puna milosti 
Veseli se i raduj se, rajska svjetlosti 
Jer si noćas porodila 

Svojim mlijekom zadojila, 

Boga malahna — Boga malahna. 


Veseli se, jer si vječno djevstvo ljubila 
Zato truda i mučnosti nisi trpjela, 
Neg začevši u posluhu 

Po nebeskom Svetom Duhu 

Jesi rodila — jesi rodila. 


Veseli se, jer kako si vazda željela 
Radi čega tvoga Boga sveđ si molila; 
Djevicom si vazda bila 

Djevicom si porodila 

Boga našega — Boga našega. 


Ah da nam je sad vidjeti koja djeluješ 
I razmišljat kako Sinka dragog miluješ! 
Kako grliš i cjelivaš 

Kako štuješ i uživaš 

Kog si rodila — kog si rodila. 

Veselte se svi pravedni, jer vas poziva 
Da vam dade onu slavu u koj prebiva; 
Rad šta čovjek učini se 

I na jadni svijet rodi se 

Bog naš predobri — Bog naš predobri 


Nek i grešnik veseli se, premda plakati 
Imao bi i za grijehe sveđer kukati; 

Jer on, ako bude htjeti 

Grijeh će mu se oprostiti 

Svaki potpuno — svaki potpuno. 


Veselte se sve planine i sve doline 
Ptice, vode, stabla, brda i sve živine, 
Jer koji je vas stvorio 

I od ništa učinio 

Sad se rodio — sad se rodio. 


Veselmo se_ i mi braćo ovdje zajedno, 
Al veselje neka bude naše pravedno. 
Svi se grjeha odrecimo 

I srčano utecimo 

Bogu rođenu — Bogu rođenu. 


Svim vam Božić nazivamo, braćo ljubljena, 
U stečenju dobrog zdravlja od vas željena, 
Kojega vam rođen dao 

Kako bude tko pitao 

Na dan današnji — na dan današnji. 

On svim dao da budemo Božić provesti 
Bez duhovne i tjelesne kakve bolesti; 
A po smrti svima dao 

Kako nam je obećao 

Vječne radosti — vječne radosti. 

VESELJE TI NAVJEŠĆUJEM 


Veselje ti navješćujem, puče kršćanski, 
Jerbo se kralj u Betlemu rodi nebeski. 
Još mali u štali, kog stvorenje svako slavi, 
Štuje, diči, jer je pravi On naš Spasitelj 
i Otkupitelj. 


Pored njega stoji Majka Djeva Marija 

Pa sveg svijeta Spasitelja lijepo povija; 

Njeg doji i goji, uspavljuje njegujući: 

Spavkaj, spavkaj — pjevajući — u toj štalici, 
sve na slamici. 


A pastiri došli skromno, padnu ničice, 
O pastiru svih pastira, k nam obrati se; 
Dođosmo, donijesmo: Sebe tebi žrtvovati, 
Tebe, Bože, darivati, — Dragi Isuse, 

pomiluj nas sve! 





RADUJTE SE NARODI 


Radujte se narodi, kad čujete glas, 
Da se Isus porodi u blaženi čas. 
Svaki narod čuj, čuj! 

I k Betlemu pristupljuj, pristupljuj! 


Vidi Božje Otajstvo u podrtoj štalici, 

I tko trpi uboštvo na toj tvrdoj slamici. 
To Otajstvo čuj, čuj! 

I k jaslicam pristupljuj, pristupljuj! 


Raduje se Marija s Josipom gledeći, 
Anđeo pjeva GLORIA po zraku leteći. 
I ti svijete čitavi 

Spasitelja pozdravi, pozdravi! 


Pođi i ti narode k betlemskome dvoru, 
Pridruži se klanjanjuć anđeoskom koru. 
Lijepe dare daj, daj, 

Pa mu lijepo zapjevaj, zapjevaj! 


Zdravo, mali Isuse, koji sad nas pohodi, 
Tebe sav puk uznosi, nas u slavu Ti vodi. 
Sveto tvoje rođenje, 

Bilo svim na spasenje, spasenje! 

O BETLEME 


O Betleme, grade slavni od Boga, 
Najveći si ti od grada svakoga, 
Jer iz tebe nam izađe vojvoda, 
Isus dragi Davidova poroda. 


Marija ga, Djeva čista, porodi 

i u jasle ona Njega položi, 
Dostojno se ona Njemu poklanja 

I s veseljem srca svoga pozdravlja. 


Zdrav mi bio Sinko dragi, mileni, 

Ti na slami plačeš slab od studeni; 
Ti si nada, spas i sreća svijeta tog, 
Ti si Sinak Oca vječnog, pravi Bog! 





O PASTIRI ČUDO NOVO 





O pastiri čudo novo, 

Niste nigda vidjeli ovo: . 
U jaslicama prostim rodio se Bog, 
Koji s neba siđe radi puka svog. 


Betlem evo nije daleko, 

Znajte da vam istinu rekoh: 

U štalici prostoj leži Djetešce, 
Na slamici oštroj kao janješce. 


Ljubav Božja prevelika 

Primi pravu put čovjeka: 

S neba siđe dolje radi grješnika, 
Rodi se u štali radi čovjeka. 

DVORANI NEBA 


Dvorani neba donješe glase narodom: 
Isus se rodi, spasenje plodi porodom, porodom. 


Betlem je mjesto, u kome čisto djetešce 
Rodi se za nas, otkupi da nas Janješce, janješce. 


Štalica prosta bi Njemu dosta prigodna: 
O dobrog kralja, komu je štala ugodna, ugodna! 

OJ PASTIRI, ČUJTE NOVI GLAS Ondje Djeva dijete njeguje, 
A Josip ga lijepo miluje — 
Ljube, grle, djetešce 
Oj pastiri, čujte novi glas, | Krasno kano sunašce — 
On će jako razveselit vas: O, o, o, ognjeno; o, o, o, vatreno; — 


Čudo se gle dogodi, | Ljube dijete maleno kano janje nevino. 
Djeva Sina porodi. m : 
A, a, a, miloga: a, a, a, dragoga Kad pastiri tamo dođoše, 
Djeva čista uboga, rodi Boga živoga. U štalicu odmah padoše. 
Pred djetetom malenim, 
Kod Betlema sve je spavalo, Kraljem novorođenim n. 
Kad se nebo čudno zasjalo. U, u, u, padaju; u, u, u, pjevaju. 
Anđel s neba sletio, Duboko se klanjanju, darove mu davaju. 


Porod je navijestio. 

E, €, € djevice; e, €, €, trižice. 
Porod čiste Djevice, 

Sred betlemske štalice. 


Tu pastiri tiho slušaju 

Što anđeli slatko pjevaju — 

Kada vide čudesa, gdje se sjaju nebesa. 

1, i, i, hite svi; i, 1, i, vidjeti ( 
Što se sluči Djevici 
U betlemskoj štalici. 


— 

TIHA NOĆ, SVETA NOĆ 


Tiha noć, sveta noć, 
Sniva sve sanak blag 
Samo Josip i Marija 
Bdiju, dokle Sinak drag 
Sniva rajski san, 

Sniva rajski san. 

Tiha noć, sveta noć, 

Javi s neba zbor, 

Svim pastirima sretan čas, 
Svud se ori s neba glas: 
Dođe ljudstva spas, 

Dođe ljudstva spas. 


Tiha noć, sveta noć, 
Slava Ti, slava bud, 
Milo rajsko čedo vijek 
Ti donašaš nama lijek. 
Dušam blagi mir, 
Dušam blagi mir. 


DJETEŠCE NAM SE RODILO 


Djetešce nam se rodilo, 
U jasle se položilo. 


Isuse mileni, Bože moj, 
Srce Ti dajem, da sam tvoj. 


Sin Boga Oca i Bog sam 


S neba na zemlju siđe k nam. 
Isuse... 

Čista ga Djeva rodila USPAVANKA MALOME ISUSU 
I svojim ga mlijekom dojila. 


Isuse... 
, Sklopi blage očice, 
Isus mu ime Otac da, Tu na krilu majčice! 
Da nas otkupi, posla ga. Tebe Majka ogrijeva, 
Isuse... Tebi milo pripjeva: 


Oj Djetešce moje drago, 

Ti si svega svijeta blago, 

Ti si dobrog neba dar, 

za Te gori srca žar! 

Tebe Majka u san njiše 
Uspavankom tiše, tiše: 
Anđeli će k Tebi doć, 
Spavkaj, spavkaj cijelu noć! 


Sinko, slatko snivaj Ti, 
Neka Ti se duši sni! 
Svijet za spasom vapije 
Da ga ljubav ogrije: 
Oj Djetešce moje drago, 
Ti si svega svijeta blago 
A Ti si dobrog neba dar, 
Za Te gori srca žar! 
Tebe Majka u san njiše 
š uspavankom tiše, tiše: 
Anđeli će k Tebi doć, 
spavkaj, spavkaj cijelu noć! 

OJ DJETEŠCE MOJE DRAGO 


Oj djetešce moje drago, o 


Vesela sam ti, 
Ti si moje milo blago, 
Spavalo bi ti. 


Sinak, mili moj ljubljeni, 
Nuder zaspi ti, 

Oj golube moj mileni 
Sve moje si ti. 


Tebe Otac ljubi, slavi 
Vrhu svih ljudi; 

Jerbo si mu Sinak pravi 
I nitko drugi. 


Lijepa moja ti ružice, 
Mili sinak moj, 
Mirisava ljubičice, 
Željni golub moj. 

RODIO SE BOG I ČOVJEK 


Rodio se Bog i čovjek 
Usred štalice 

Rumen cvijetak, dragi Sinak 
Svete Djevice. 

Anđeli, čuj, pjevaju: 

Slava Bogu na nebu, 

A mir ljudima dobre volje, 
Na nizini tu! 


Tu na slami Sinak leži, 
Toči suzice, | 

Za nas slabe, grješne ljude, 
Svoje ovčice. 

Anđeli, čuj, pjevaju: ... 


Među volom, među oslom, 
Tužno tuguje, 
Od sveg svijeta nitko Njega 
Tu ne miluje. 

Anđeli, čuj, pjevaju: ... 


Al pastiri sa svog polja 
Hitro ustaju, 

Idu k Njemu, pa se Njemu 
Lijepo klanjaju. 

Anđeli, čuj, pjevaju: ... 

I ti, dušo, k mladom kralju 
Sad se otpravi, 

Molitvom i pjesmom Njega 
Lijepo pozdravi! 

Anđeli, čuj, pjevaju: ... 


O PASTIRI VJERNI ČUVARI 


O pastiri vjerni čuvari, 

Sad se prenite! 

Dare kralju spremite u počast, 

Na put krenite! 

Uskliknite: Aleluja gore do neba: 
Gore do neba: 

Jer poznaje sva priroda Boga svojega, 
Boga svojega. 


O čuvari, vjerni ovčari 

Vi ste blaženi: 

Od svih ljudi najvećma ljubi 
Kralj vas rođeni. 

Malo Dijete pohodite 

Vi u Betlemu, 

Poklonite se svi duboko 
Bogu svojemu! 

SPAVAJ, SPAVAJ DJETIĆU 


Spavaj, spavaj Djetiću, 
Ti nebeski kraljiću, 

U tim tvrdim jaslicam 
Kam Te stavi Djevica, 
Majka tvoja premila. 


Spavaj, rajska ljeposti, 
Spavaj, vrelo milosti, 
Na to malo slamice, 
Koju pomna Djevice 
Po toj špilji pokupi. 


Spavaj, svijeta radosti, 
spavaj, vrelo slatkosti, 
Koga Majka Djevica, 
Svih nebesa kraljica 
Nama noćas porodi. 


Spavaj, rajska svjetlosti, 
I sva naša kreposti, 
Nas sa Majkom utješi 
I moljenja usliši, 

Daj moć našoj slabosti! 


Spavaj, koji satvori 
Svijet i raj nam otvori, 
Majku Djevom ostavi, 
I naredbe postavi 

Za raj nama dobiti. 

Spavaj, naša ljubavi, 
I od zla nas izbavi, 

Zarad slavne Djevice, 
Sretne svoje Majčice, 


Svaku sreću davši nam. 


Spavaj, cvijete rumeni, 
Usred zime rođeni, 

Od anđela hvaljeni, 

I od ljudi željeni 
Komu nema prilike. 

DANAS SE ČUJE 


Danas se čuje događaj novi, 
u zemlji našoj i jeste ovi: 
Braćo pastiri, pohitite 

k Betlemskoj štali i vidite 
Jedno nebesko Djetešce 

u krilu Majke Djevice! 


Ta vam se sreća danas dogodi, 
što vam se janje nebesko rodi, 
Ovo je janje ono milo 

koje je sav svijet izbavilo. 
Jedno nebesko Djetešce 

u krilu Majke Djevice. 


Zato svi njemu dare nosimo 

i milost ovu od Njeg prosimo. 
Biti će nama ovo dosti: 
nek nam svima grjehe oprosti. 
Jedno nebesko Djetešce 

u krilu Majke Djevice. 

NARODI NAM SE 


Narodi nam se Kralj nebeski 
Od Marije čiste Djevice. 


Na tom mladom ljetu veselimo se. 
Mladoga Kralja mi molimo. 


Po njemu slijedi sveti Stjepan, 
Prvi mučenik Gospoda Boga. 


Na tom mladom ljetu veselimo se. 
Mladoga Kralja mi molimo. 


Sveti Ivan preljubljeni 
Međ apostoli preodabrani. 


Na tom mladom ljetu veselimo se, 
Mladoga Kralja mi molimo. 


Sveta tri kralja dare nose: 
Tamjan i zlato, plemenitu mast. 


Na tom mladom ljetu veselimo se, 
Mladoga Kralja mi molimo. 


O mi svi Božji krštenici, 
Mladomu Kralju dare nosimo! 


Na tom mladom ljetu veselimo se, 
Mladoga Kralja mi molimo. 


Hvaljeno budi sveto Trojstvo, 
Hvalu si dajmo Gospodu Bogu! 


Na tom mladom ljetu veselimo se, 
Mladoga Kralja mi molimo. 

Daj nam Bog zdravlje, k tomu veselje, 
I na mladom ljetu svega obilja! 


Na tom mladom ljetu veselimo se. 
Mladoga Kralja mi molimo. 

TRI KRALJA JAHAHU Sjutradan pođoše; 
Irud nije znao, 
Pravi put nađoše, 

Tri kralja jahahu, Bog im pomogao. 

S onih sunčanih stran, 

Tri dara nošahu 

Mir, zlato, tamijan. 


Mariji rekoše: 
Zdravo, oj Djevice, 
3 Zdravo, oj Majčice, 


Tri kralja dođoše Nebeska Kraljice. 


Pred grad Jerusolim 
Pitajuć za mjesto, 
Gdje se rodi Isus. 


Isus digne ruke: 
Drago im hvaljaše, 
I nebeske dvore 
Njima obećaše. 


U palači stojeć 
Odgovori Irud: 
Naći ga nećete, 
Zalud je sav vaš trud. 


Ako ga nađete, 
Natrag se vratite 
I meni Irudu 
Glase donesite. 


Irude prehudi, 
Irude prekruti, 
Krista hoćeš ubit — 
To nam srce sluti. 


Al im od anđela 

U snu nauk bi dan, 
Neka dalje krenu 
Iskati drugi stan. 

